สวัสดีค่ะดิฉันมีเรื่องที่จะปรึกษาค่ะ ดิฉันคลอดบุตรมาแล้วหนึ่งปีกับ2เดือน ประจำเดือนยังไม่มาและปัจจุบันยังให้นมบุตรร่วมกับการฉีดยาคุม อยากจะทราบว่าเหตุนี้ถ้ามีการร่วมเพศแล้วหลั่งใน สามารถตั้งครรภ์ได้หรือไม่ ขอบสำหรับคำตอบล่วงหน้านะคะ
สวัสดีค่ะ หากยังฉีดยาคุมกำเนิดอยู่ โดยได้ไปฉีดตามกำหนดวันนัดทุกครั้ง ยาฉีดก็จะออกฤทธิ์ในการป้องกันการตั้งครรภ์ได้อย่างต่อเนื่อง โดยจะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงถือว่ามีน้อยมากค่ะส่วนการที่ประจำเดือนยังไม่มาตั้งแต่หลังคลอด น่าจะเป็นผลของฮอร์โมนจากยาฉีด ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา แต่ก็ไม่ได้อันตรายอะไร นอกจากนี้ การที่ยังให้นมลูกอยู่ ก็อาจเป็นส่วนหนึ่งที่ทำให้ประจำเดือนยังไม่มามาได้ด้วยค่ะ